Z A P I S N I K
s 41. sjednice Vijeća Gradske četvrti Peščenica - Žitnjak 
održane 23. listopada 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Ivan Držanić, Antonija Komazlić, Marko Korošec, Renata Vojnović, Ana Miloš, Darko Stošić, Ramiza Memedi, Gloria Tkalčić, Filip Knežević, Marko Jelenčić, Ivana Atlija, Zvonko Dumančić, Zdravko Čabraja, Ljiljana Ivanac, Dragan Vučić, Mladen Komazlić.

Odsutni članovi Vijeća:
Đurđica Radaković Groš     

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet, civilnu zaštitu i sigurnost, Boris Berber i stručna savjetnica za rad tijela mjesne samouprave, Iva Dujić Horvat.

Konstatira se da u radu sjednice sudjeluje 18 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda, predsjednik Vijeća, Nikola Zdunić, otvara raspravu o zapisniku s 40. sjednice Vijeća GČ.
Obzirom da nema primjedbi, zapisnik se jednoglasno verificira. 
Prelazi se na utvrđivanje dnevnog reda sjednice. 
Predsjednik predlaže dnevni red onako kako su ga vijećnici primili u Pozivu te prijedlog daje na glasanje, nakon čega se utvrđuje da je jednoglasno donesen  


DNEVNI RED
[bookmark: _Hlk49872093]

1. Prijedlog zaključka o izmjeni Plana potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024.
1. Prijedlozi zaključaka o rješavanju aktualne komunalne problematike na području Gradske četvrti 
2. Izvješća, pitanja i prijedlozi





Ad 1.) Prijedlog zaključka o izmjeni Plana potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024.

Predsjednik uvodno pojašnjava razloge izmjene Plana te napominje kako se mijenja datum
održavanja manifestacije „Malonogometni turnir uz umjetnički rad“ te prijedlog daje na 
glasanje.

Vijeće, bez rasprave, jednoglasno, donosi

	ZAKLJUČAK  
o izmjeni Plana potreba za aktivnostima, programima i projektima unapređenja kvalitete života građana 
Gradske četvrti Peščenica - Žitnjak u 2024.

	Članak 1.

	U Planu potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024. donesenom na 32. sjednici Vijeća, 30. siječnja 2024. te njegovim izmjenama od 24. travnja 2024., 28. kolovoza i 25. rujna 2024., članak 2. mijenja se i glasi:

	Članak 2.

	Planirana sredstva iz članka 1. u Gradskoj četvrti, u ukupnom iznosu od 20.000,00 eura, raspoređuju se za sljedeće aktivnosti: 

	
	

	1. DRUŠTVENI ŽIVOT I KULTURA  

	Naziv aktivnosti 
	PROJEKCIJA FILMA ZAGONETNI DJEČAK I RAZGOVOR O FILMU

	Opis aktivnosti  
	Kino na otvorenom u javnim prostorima GČ Peščenica - Žitnjak. Plan je održati projekciju 
na otvorenom filma Zagonetni dječak,  na školskom igralištu OŠ Lovre pl. Matačića (MO Folnegovićevo naselje). Film je prvenstveno namijenjen za djecu te je posebno zanimljiv za Folnegovićevo naselje, jer je sniman upravo u tom naselju, uključujući školu gdje se prikazuje.

	Cilj(evi) aktivnosti 
	Revitalizacija javnih prostora kroz aktivno korištenje istih od strane stanovnika svih generacija.

	Datum održavanja
	Projekcija i razgovor održali bi se u subotu 22. 6. 2024.

	Procijenjena vrijednost  
	€2.375,63

	 
	 

	Naziv aktivnosti 
	PROJEKCIJA ANIMIRANOG FILMA CRVENA KORNJAČA I DOGAĐANJE "PROMISLIMO TRŽNICU VOLOVČICA"
(RADIONICE, OTVORENI MIKROFON, GLAZBA)

	Opis aktivnosti  
	Događanje se sastoji od niza promišljenih događanja organiziranih u suradnji mjesne samouprave i udruge Unseen. Sva događanja odvijaju se na otvorenom, na plohi tržnice Volovčica, u poslijepodnevnim satima nakon radnog vremena tržnice.

	Cilj(evi) aktivnosti 
	Revitalizacija javnih prostora kroz aktivno korištenje istih od strane stanovnika svih generacija te promišljanje i prikupljanje prijedloga za revitaliciju tržnice Volovčica.

	Datum održavanja
	Događanje bi se održalo u petak 21. 6. 2024.

	Procijenjena vrijednost  
	€2.500,00

	 
	 

	Naziv aktivnosti 
	REVIJA AMATERSKOG FILMA SREDNJIH ŠKOLA PEŠČENICE

	Opis aktivnosti  
	Na javnim prostorima Peščenice planira se održati revija amaterskih filmskih i foto uradaka učenika srednjih škola u gradskoj četvrti. Projekcije bi se održale u MO Bruno Bušić (igralište OŠ D. Cesarića) 
 Suradnja sa srednjim školama i učeničkim domom Maksimir.

	Cilj(evi) aktivnosti 
	Promovirati rad škola i pružiti mogućnost kvalitetnog korištenja javnih prostora 
stanovnicima.

	Datum održavanja
	18. listopada 2024. godine 

	Procijenjena vrijednost  
	€2.307,50

	
	

	Naziv aktivnosti 
	DAN KNJIGE NA PEŠČI- ULICE NAŠEG KVARTA I KNJIŽEVNICE/I

	Opis aktivnosti  
	Na šetalištima Vesne Parun i Ranka Marinkovića postavljanje pločica na klupe sa utisnutim tekstovima, citatima iz djela književnika/ca u suradnji s OŠ D. Cesarića, OŠ P. Preradovića, OŠ FKF te OŠ A. Cesarca

	Cilj(evi) aktivnosti 
	Osvještavanje građana o nazivima njihovih ulica, širenje u javne prostore književnosti i povezivanje citata i autora, čuvanje sjećanja na hrvatske književnike. U suradnji sa osnovnim školama organiziranje obilaska klupa, čitanje citata i ostalih tekstova pisaca. 

	Datum održavanja
	utorak 23.4. Svjetski dan knjige

	Procijenjena vrijednost  
	€966,00

	 
	 

	Naziv aktivnosti 
	CHILLOUT PEŠČA - KONCERT NA TRŽNICI VOLOVČICA

	Opis aktivnosti  
	U suradnji s Kulturnim centrom na Peščenici - KNAP Gradska četvrt suorganizira 
koncert na tržnici Volovčica.

	Cilj(evi) aktivnosti 
	Koncert na tržnici Volovčica ima za cilj revitalizaciju plohe tržnice kao mjesta okupljanja i 
boravljenja što posredno utječe i na samu atraktivnost tržnice u dijelu dana kad se na 
tržnici odvija primarna djelatnost te osiguravanje kulturno-zabavnih sadržaja stanovnicima
okolnih naselja. S obzirom da je tržnica Volovčica i trg omeđen poslovnim prostorima, 
revitalizacija ovog prostora kroz kulturne i zabavne aktivnosti doprinosi povećanju 
atraktivnosti prostora tržnice i samih poslovnih prostora u vlasništvu Zagrebačkog holdinga.

	Datum održavanja
	jesen 2024.

	Procijenjena vrijednost  
	€3.262,50

	
	

	Naziv aktivnosti 
	POSTAV IZLOŽBE D. PONDELJAKA (PETRUŠEVEC) NA DANIMA PEŠČENICE

	Opis aktivnosti  
	U suradnji s KNAP-om suorganizira se postavljanje izložbe radova D. Pondeljaka u atriju KNAP-a 

	Cilj(evi) aktivnosti 
	Podržati predstavljanje primjera autsajderske i amaterske umjetnosti autora koji djeluje na području četvrti u prostoru Kulturnog centra na Peščenici KNAP, središnjeg prostora kulture u gradskoj četvrti. Umjetnik Darko Pondeljak je samouki autor iz Petruševca koji izrađuje živopisne skulpture životinjskih i ljudskih likova izrazito duhovitog karaktera. Njegov je rad prepoznala i valorizirala umjetnička organizacija Atelijeri Žitnjak uvrstivši ga u svoj galerijski program krajem 2023. godine. Nakon izložbe u AŽ - "centru periferije", u dogovoru s KNAP-om osigurat će se predstavljanje rada D. Pondeljaka široj publici i u kulturnom središtu četvrti tijekom održavanja Dana kulture na Pešči, festivalu čiji je cilj predstaviti kreativni potencijal gradske četvrti i upoznati lokalnu zajendicu s bogatstvom kulturnih sadržaja koji se nude na području gradske četvrti.

	Datum održavanja
	lipanj 2024.

	Procijenjena vrijednost  
	€493,50

	 
	 

	Naziv aktivnosti 
	Obilježavanje Dana državnosti RH

	Opis aktivnosti  
	Gradska četvrt obilježava Dan državnosti polaganjem vijenca na prethodno dogovorenom mjestu.

	Cilj(evi) aktivnosti 
	Obilježavanje bitnih dana RH.

	Datum održavanja
	30. svibnja 2024.

	Procijenjena vrijednost  
	€150,00

	 
	 

	Naziv aktivnosti 
	Obilježavanje Dana antifašističke borbe

	Opis aktivnosti  
	Polaganje vijenca na novobnovljeni spomenik u blizini Gradske četvrti.

	Cilj(evi) aktivnosti 
	Promoviranje antifašističkih vrijednosti u gradskoj četvrti i obilježavanje bitnih dana RH.

	Datum održavanja
	22. lipnja 2024.

	Procijenjena vrijednost  
	€150,00

	
	

	Naziv aktivnosti
	Obilježavanje Dana sjećanja na žrtve Domovinskog rata 
i Dan sjećanja na žrtvu Vukovara i Škabrnje

	Opis aktivnosti
	Paljenje lampaša i polaganje vijenca kod spomenika braniteljima 99. brigade HV

	 
	Obilježavanje državnih praznika te prisjećanje na žrtvu branitelja i civilnih žrtava podnesenih u Domovinskom ratu.

	Datum održavanja
	18.11.2024.

	Procijenjena vrijednost
	€300,00

	
	

	Naziv aktivnosti
	Troškovi ZAMP-a na glazbenim događanjima

	Opis aktivnosti
	Autorske naknade ZAMP-u

	Procijenjena vrijednost
	€204,30

	
	

	Naziv aktivnosti
	Obilježavanje Dana MO Peščenica

	Opis aktivnosti
	Fotografiranje događanja

	Datum održavanja
	19.10.2024.

	Procijenjena vrijednost
	€300,00

	
	

	2. SPORT I REKREACIJA

	 
	 

	Naziv aktivnosti 
	MALONOGOMETNA UTAKMICA UZ UMJETNIČKI RAD

	Opis aktivnosti  
	Malonogometna utakmica na kvartovskom igralištu trajno obogaćenom umjetničkim radom

	Cilj(evi) aktivnosti 
	Za jedno od kvartovskih igrališta na području gradske četvrti kojem je potrebna obnova nogometne mreže osigurati nekonvencionalno ulaganje u novu mrežu kroz produkciju umjetničkog rada i to iskoristiti kao povod za organizaciju malonogometne utakmice kao jednodnevnog društveno-sportskog događanja. Akademski umjetnik Željko Beljan pletenjem novih gol mreža tehnikom makramea na malonogometnim terenima povezuje igru te likovnu i primijenjenu umjetnost, odnosno ručni rad i amaterski nogomet. Cilj ove aktivnosti je oplemeniti jedan kvartovski javni prostor i uključiti lokalnu zajednicu kroz organizaciju sportskog događanja.

	Datum održavanja
	prosinac 2024.

	Procijenjena vrijednost  
	€365,00

	 
	 

	Naziv aktivnosti 
	STREETBALL KOŠARKAŠKI TURNIR NA FERENŠČICI

	Opis aktivnosti  
	Streetball košarkaški turnir na Ferenščici, natjecanje u tricama i poligon za djecu

	Cilj(evi) aktivnosti 
	Podizanje svjesnosti o potrebi bavljena sportom i aktivnom životu svakodnevnim bavljenjem sportom na postojećim sportskim terenima. 
Revitalizacija lokacija za bavljenje sportom u gradskoj četvrti koje su stanovnici s godinama i promjenom navika prestali koristiti.

	Datum održavanja
	21.09.2024.

	Procijenjena vrijednost  
	€1.500,00

	 

	3. ODGOJ I OBRAZOVANJE

	
	

	Naziv aktivnosti 
	IZVEDBA PREDSTAVE UOČI DANA ROMSKOG JEZIKA

	Opis aktivnosti  
	Vijeće GČ Peščenica-Žitnjak u suradnji s Kulturnim centrom Peščenica i odabranim izvođačima planira organizirati besplatnu predstavu u dvorani Centra kulture na Peščenici - KNAP uoči bitnog dana za romsku zajednicu - Svjetski dan romskog jezika.

	Cilj(evi) aktivnosti 
	Ciljevi aktivnosti su obilježiti bitan dan za Romkinje i Rome s obzirom da je Gradska četvrt Peščenica-Žitnjak jedno od područja u Zagrebu gdje živi najviše stanovnika i stanovnica koji se izjašnjavaju kao Romkinje i Romi. Cilj je i upoznati širu javnost s kulturnim stvaralaštvom romske zajednice.

	Datum održavanja
	listopad 2024.

	Procijenjena vrijednost  
	€1.400,00

	 

	4. ZDRAVLJE I PREVENCIJA BOLESTI 

	
	

	Naziv aktivnosti 
	Promocija i suradnja na Sajmu OPG-a "Plavi ceker" na tržnici Volovčica

	Opis aktivnosti  
	Sajam OPG-a pod brendom Plavi ceker po drugi put bi se održao na tržnici Volovčica, a nakon prošlogodišnje iznimno dobre posjećenosti i velike zainteresiranosti kupaca za proizvode OPG-ova u sklopu brenda "Plavi ceker". Veći dio organizacijskih i logističkih troškova snosi Gradski ured za gospodarstvo, ekološku održivost i strategijsko planiranje koji će ostvariti suradnju i s NZJZ "Dr. Andrija Štampar" koji će pružiti usluge mjerenja tlaka i glukoze. Gradska četvrt će u sklopu događanja ostvartiti suradnju s Kulturnim centrom na Peščenici te Domovima za starije "Peščenica" i "Park" kroz organizirani dolazak korisnika domova na događanje. Gradska četvrt također će uložiti sredstva za promociju događanja koje se odvija u sklopu lipanjskih događanja na Peščenici i 
Dana kulture na Peščenici.

	Cilj(evi) aktivnosti 
	Revitalizacija tržnice Volovčica i tržnih aktivnosti na Volovčici, osiguravanje sadržaja za umirovljenike i korisnike domova na Peščenici, osiguravanje pristupa zdravoj i lokalno proizvedenoj hrani kroz opunu ponude tržnice Volovčica.

	Datum održavanja
	15. lipnja 2024. godine

	Procijenjena vrijednost  
	€1.200,00

	

	5. OČUVANJE OKOLIŠA I ODRŽIV RAZVOJ

	
	

	Naziv aktivnosti 
	OPG SAJAM NA BOROVJU

	Opis aktivnosti  
	Održavanje sajma OPG proizvoda uz popratnu manifestaciju u suradnji s OŠ Borovje

	Cilj(evi) aktivnosti 
	Promocija zdrave i lokalno uzgojene hrane te uvođenje novih sadržaja u naselje bez tržnice.

	Datum održavanja
	20.4.2024.

	Procijenjena vrijednost  
	€900,00

	
	

	
	

	Naziv aktivnosti 
	 PRIRODA NA PEŠČI - EDUKACIJA O VAŽNOSTI OPRAŠIVAČA

	Opis aktivnosti  
	Edukacija o kukcima, njihovom značaju i ulozi u prirodi i omogućavanju oprašivanja te organiziranje radionice postavljanja hotela za kukce i održavnje istih. Edukativna radionica održat će se na školskom igralištu OŠ Dobriše Cesarića i odradit će se volonterski u suradnji s OŠ. Za tu radionicu osigurat će se materijali za izradu hotela za kukce.

Uz održavanje edukacija nabavit će se 10 hotela za kukce za zelene površine.

	Cilj(evi) aktivnosti 
	Osvještavanje građana o vlastitom doprinosu očuvanja prirode

	Datum održavanja
	jesen 2024.

	Procijenjena vrijednost  
	€600,00

	
	

	
	

	Članak 3.

	Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad 2.) Prijedlozi zaključaka o rješavanju aktualne komunalne problematike na području Gradske četvrti

Predsjednik podsjeća nazočne da su e-poštom primili prijedloge zaključaka o rješavanju
aktualne komunalne problematike koji su izrađeni na temelju zaključaka vijeća mjesnih
odbora te daje riječ vijećnici Komazlić koja ima primjedbu na zaključak VMO Kozari Bok.
Vijećnica Komazlić pojašnjava kako je prijedlog VMO Kozari Bok o prijedlogu spajanja ulica Kozari Bok i Nede Krmpotić štetan za naselje te u nastavku detaljno obrazlaže kako predložena izgradnja prema Planskoj dokumentaciju nije moguća obzirom da je područje označeno namjenom R2 (sportska i rekreacijska zona), radi se o zelenoj površini. Također, stanari ulice ne podražavaju ideju spajanja ulica.
Obzirom da se dalje nitko nije javio za riječ, nakon izlaganja vijećnice Komazlić, predsjednik predlaže da se prijedlog VMO KB o spajanju ulica u Kozari Boku ne podrži prijedlog daje na glasanje.
[bookmark: _GoBack]Vijeće, jednoglasno odbija prijedlog zaključka VMO Kozari Bok slijedom čega Vijeće donosi sljedeći zaključak

Z A K LJ U Č A K
o prijedlogu spajanja ulice Kozari Bok s Ulicom Nede Krmpotić

1. Vijeće Gradske četvrti Peščenica-Žitnjak ne podržava Zaključak Vijeća Mjesnog odbora Kozari Bok KL.:024-08/24-003/1964; URBROJ:251-13-11-11/006-24-7 donesen na 41. sjednici Vijeća te nije suglasno sa prijedlogom da se

· izvrši stručni očevid radi utvrđivanja prometno tehničkih i prostorno planskih mogućnosti te u okviru svoje nadležnosti pokrene postupak u cilju izgradnje spoja ulice Kozari Bok VIII. odvojak s ulicom Nede Krmpotić
· obrazloženje je dio ovog Zaključka
1. Ovaj Zaključak dostavit će se Vijeću Mjesnog odbora Kozari Bok. 



Obzirom da na ostale zaključke o rješavanju aktualne problematike nije bilo prigovora predsjednik ih daje na glasanje te se konstatira da su jednoglasno doneseni sljedeći zaključci

Z A K LJ U Č A K
o prijedlogu za rješavanje odvodnje iz slivnika 
ispred stambene zgrade Ante Jakšića 24 - 26 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“, KLASA:024-08/24-003/1956, URBR:251-13-11-11/002-24-6,  donesen na 42. sjednici Vijeća te predlaže nadležnoj gradskoj službi da zbog neadekvatno riješene odvodnje otpadnih voda iz slivnika ispred stambene zgrade Ante Jakšića 24 i 26

· u svoje planove i programe u narednom razdoblju uvrsti spajanje odvoda iz slivnika ispred kbr. 26 na glavni odvod kanalizacije;
· izvijesti Vijeće o učinjenom

2. Ovaj Zaključak dostaviti će se Vodoopskrbi i odvodnji d.o.o.

Z A K LJ U Č A K
o prijedlogu za postavu kanti za životinjske fekalije u Lovinčićevoj ulici


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica  KLASA:024-08/24-003/1889, URBR:251-13-11-11/003-24-10,  donesen na 41. sjednici Vijeća te predlaže nadležnoj gradskoj službi da sukladno prijedlogu
· pokrene postupak za postavu kanti za životinjske fekalije u zoni drvoreda u Lovinčićevoj ulici, 
· izvijesti Vijeće o učinjenom.

2. Ovaj zaključak dostavit će se Zagrebačkom holdingu d.o.o. – Podružnici Čistoća.

Z A K LJ U Č A K
o prijedlogu za postavu tabli s uputama za korištenje i ponašanje u dječjem i sportskim igralištima u parku Ivanićgradska 66


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica  KLASA:024-08/24-003/1889, URBR:251-13-11-11/003-24-13,  donesen na 41. sjednici Vijeća te predlaže podružnici nadležnoj za uređivanje i održavanje javnih i ostalih zelenih površina da sukladno prijedlogu Vijeća MO izvrši postavu tabli:
  
· na dječjem igralištu – tablu s oznakom dječjeg igrališta i napomenom o pravilima ponašanja na igralištu
· na vježbalištu (streetworkout) – tablu s napomenom o pravilima ponašanja i načinu korištenja sprava te tablu s upozorenjem da nije mjesto za igru malodobne djece (do 15 – 16 godina)
· na boćalištu – tablu s oznakom boćalište i upozorenjem da nije mjesto za igru djece.

2. Ovaj zaključak dostavit će se Zagrebačkom holdingu d.o.o. – Podružnici Zrinjevac.


Z A K LJ U Č A K
o prijedlogu za pojačanu policijsku ophodnju parka u Ivanićgradskoj ulici 60 - 66


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KL.:024-08/24-003/1889; URBROJ:251-13-11-11/003-24-14 donesen na 41. sjednici Vijeća te predlaže službi nadležnoj za nadzor i održavanje javnog reda i mira da 

· pojača ophodnju djelatnika policije i poduzimanje mjera iz njihove nadležnosti na području dječjeg parka u Ivanićgradskoj ulici 60 - 66 zbog učestalog narušavanja reda i mira građana od strane delikventnih skupina, posebice u večernjim i noćnim satima. 

1. Ovaj zaključak dostavit će se PU zagrebačkoj, IV. policijskoj postaji. 

Z A K LJ U Č A K
o prijedlogu za postavu sustava za informiranje putnika – led displeja 
s najavom dolaska tramvaja na tramvajskim stajalištima Ivanićgradska i Ferenščica 
u smjeru grada

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KL.:024-08/24-003/1889; URBROJ:251-13-11-11/003-24-11 donesen na 41. sjednici Vijeća te predlaže službi nadležnoj za javni prijevoz putnika u gradu Zagrebu da u svoje investicijske projekte uvrsti
· postavu sustava za informiranje putnika – led displeja - s najavom dolaska tramvaja na tramvajskom stajalištu Ivanićgradska ulica i stajalištu Ferenščica u smjeru grada;
· obavijesti Vijeće o učinjenom.

1. Ovaj Zaključak dostavit će se Zagrebačkom električnom tramvaju d.o.o. 


Z A K LJ U Č A K
o prijedlogu za postavu zaštitnih stupića na dijelu nogostupa u 
Andrilovečkoj ulici kod kbr. 56



1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica , KLASA:024-08/24-003/1889; URBR:251-13-11-11/003-24-15, donesen na 41. sjednici Vijeća i sukladno prijedlogu predlaže nadležnom gradskom tijelu da

· izvrši očevid i pokrene postupak za donošenje rješenja o postavi zaštitnih stupića na dijelu nogostupa u Andrilovečkoj ulici kod kbr. 56;
· izvijesti Vijeće o učinjenom.
1. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K LJ U Č A K
o prijedlogu za postavu zaštitnih stupića na izlazu iz prilazne ceste garažama  
sjeverozapadno od nebodera Joze Laurenčića 6


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje , KLASA:024-08/24-003/1419; URBR:251-13-11-11/003-24-3, donesen na 38. sjednici te sukladno prijedlogu Vijeća MO predlaže Sektoru za promet da

· izvrši očevid i pokrene postupak za donošenje rješenja o postavi zaštitnih stupića na izlazu iz prilazne ceste garažama, sjeverozapadno od nebodera Laurenčićeva 6;
· izvijesti Vijeće o učinjenom. 

2. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K LJ U Č A K
o prijedlogu izmjene voznog reda autobusne linije 284 
(Sesvete – Ivanja Reka – Dumovec)


1. Vijeće Gradske četvrti Peščenica-Žitnjak podržava prijedlog Vijeća Mjesnog odbora Ivanja Reka KL.:024-08/24-002/1940; URBROJ:251-13-11-11/003-24-8 donesen na 42. sjednici Vijeća te predlaže Zagrebačkom električnom tramvaju da izvrši izmjenu voznog reda autobusne linije 284 (Sesvete – Ivanja Reka – Dumovec) uvedenog 8.1.2024., za prometovanje radnim danom na sljedeći način:

Polasci iz Ivanje Reke/Dumovca: 
· Polazak u 13.10 h umjesto sadašnjeg u 13.30 h

Polasci iz Sesveta: 
· Polazak u 13.35 h umjesto sadašnjeg u 13.10 h
· Uvesti dodatnu liniju za polazak u 15.15 h
· Polazak u 21.10 h umjesto sadašnjeg u 21.00 h.

2. Ovaj Zaključak dostavit će se Zagrebačkom električnom tramvaju d.o.o.  


Z A K LJ U Č A K
o prijedlogu za pojačanu policijsku ophodnju područja oko dječjeg igrališta u Park šumici iza objekta MS i na području SRC Kozari Bok – Kozari Putevi


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Kozari Bok KL.:024-08/24-003/1750; URBROJ:251-13-11-11/006-24-8 donesen na 41. sjednici Vijeća te predlaže službi nadležnoj za nadzor i održavanje javnog reda i mira da 

· pojača ophodnju djelatnika policije i poduzimanje mjera iz njihove nadležnosti na području oko dječjeg igrališta u Park šumici iza objekta MS, Kozari Bok IX. odvojak  i na području SRC Kozari Bok – Kozari Putevi. 

2. Ovaj zaključak dostavit će se PU zagrebačkoj, IV. policijskoj postaji. 


Z a k l j u č a k
o prijedlogu za postavu rasvjetnog stupa u ulici IV. Kozari put kod kbr. 153A


1. [bookmark: _Hlk105580967]Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Putevi, KLASA:024-08/24-003/1751; URBR:251-13-11-11/006-24-6, donesen  na 39. sjednici Vijeća te sukladno prijedlogu Vijeća MO, predlaže nadležnom gradskom tijelu da 

· izvrši očevid i pokrene postupak i potrebne radnje za postavu rasvjetnog stupa u ulici IV. Kozari put kod kbr. 153A

· izvijesti Vijeće o učinjenom.

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove.


Z a k l j u č a k
o prijedlogu za postavu uspornika prometa


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Putevi, KLASA:024-08/24-003/1751; URBR:251-13-11-11/006-24-6, donesen na 39. sjednici te sukladno prijedlogu Vijeća MO, predlaže nadležnom gradskom tijelu da 

· izvrši stručni očevid i pokrene postupak za donošenje rješenja o postavi uspornika prometa na sljedećim lokacijama na području MO Kozari Putevi:
· IV. Kozari put između kbr. 103 i 153
· IV. Kozari put između kbr. 133 i 149
· IV. Kozari put između kbr. 133B i 133C
· IV. Kozari put kod kbr. 137
· IV. Kozari put kod kbr. 153A

· izvijesti Vijeće o učinjenom.

3. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet. 


Z A K LJ U Č A K
o prijedlogu za postavu prometnog ogledala 
na izlazu iz Gustelničke ulice


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci, KLASA:024-08/24-003/1812, URBR:251-13-11-11/002-24-6,  donesen na 41. sjednici Vijeća te sukladno prijedlogu Vijeća predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi  prometnog ogledala na izlazu iz Gustelničke ulice;
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z A K LJ U Č A K
o prijedlogu za postavu uspornika prometa i/ili kamera za nadzor prometa 
raskrižje Budaševska – Kuševačka ulica


1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Savica Šanci KLASA:024-08/24-003/1812; URBR:251-13-11-11/002-24-5 donesen na 41. sjednici te sukladno prijedlogu Vijeća predlaže nadležnom gradskom uredu da 
· izvrši stručni očevid u svrhu iznalaženja adekvatnog prometnog rješenja za smirivanje prometa na raskrižju Budaševske i Kuševačke ulice uspostavom prometnih uspornika i/ili kamera za nadzor odvijanja prometa raskrižjem;

· izvijesti Vijeće o učinjenom. 

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.

Z A K LJ U Č A K
o prijedlogu za postavu prometnog ogledala 
na izlazu iz Dječjeg vrtića u ulici Žitnjak


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Žitnjak, KLASA:024-08/24-003/1867, URBR:251-13-11-11/006-24-10,  donesen na 40. sjednici Vijeća te sukladno prijedlogu Vijeća predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi  prometnog ogledala na izlazu iz Dječjeg vrtića Žitnjak na glavnu ulicu Žitnjak;
· izvijesti Vijeće o učinjenom.

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.


Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO SAVICA ŠANCI
· Izgradnja javnog kanala u dijelu Budaševske ulice kod kbr. 22A i 24A  u dužini cca 50 m u svrhu priključenja objekata na kbr. 22A i 24A. – projektna dokumentacija.

MO ŽITNJAK
· Izgradnja sportske dvorane na mjestu gdje se nalazi stara škola, Žitnjak 53 – projektna dokumentacija. 

MO FERENŠČICA
· Proširenje dječjeg igrališta u Ježevskoj ulici – izrada projektne dokumentacije.
· Asfaltiranje II. Andrilovečke ulice sa spojem na Ježevsku ulicu. (VMO naknadno tražilo uvrštavanje problematike prilikom donošenja Plana kom. aktivnosti u 2025.) 

MO KOZARI PUTEVI
· Rekonstrukcija ulice Kanalski put, od ulice Koledovčina prema Radničkoj cesti (uređivanje i asfaltiranje ulice s rješavanjem površinskom odvodnjom, uređivanje pješačko biciklističke staze i izgradnja javne rasvjete duž cijele ulice).
· Proširenje spoja ulice II. Kozari put i ulice I. Kozari put I. odvojak
· Uređivanje i asfaltiranje ulice IV. Kozari put, od spoja s ulicom III. Kozari put do spoja sa Žitnjačkom cestom.
· Asfaltiranje kolnika s rješavanjem površinske odvodnje (postava kanalica) u ulici III. Kozari put III. odvojak.
· I. Kozari put – 3. faza asfaltiranja (po postojećoj dokumentaciji). 

2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	



Ad 3.) 	Izvješća, pitanja i prijedlozi 

Predsjednik otvara raspravu, za riječ se javlja vijećnik Dumančić koji napominje kako je igralište u Kozari Putevima (III. Kozari Put kod kbr. 40) u lošem stanju te je potrebna sanacija i proširenje sadržaja (golovi…).
Vijećnik Knežević potvrđuje navedeno.
Predsjednik navodi kako će se navedeno zatražiti iz redovnog održavanja, ukoliko ne bude dovoljno sredstava ili kapaciteta Podružnice Zrinjevac, sanacija igrališta uvrstiti će se u PKA za 2025. godinu.
Nakon što su raspravljene sve točke dnevnog reda, predsjednik zaključuje sjednicu u 19,30 h.
Zapisnik vodila:
Iva Dujić Horvat, dipl.politolog

KLASA:024-08/24-002/
URBROJ:251-13-11-11-24-3
Zagreb, 23. listopada 2024.

                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.politolog

Članovi Vijeća Točka 1.                     

1. NIKOLA ZDUNIĆ

+ — +

2. DARKO STOŠIĆ

+ — +

3. ANTONIJA KOMAZLIĆ

+ — +

4. ANA MILOŠ

+ — +

5. TOMICA RIŽMARIĆ

+ — +

6. IVAN DRŽANIĆ

+ — +

7. LJILJANA IVANAC

+ — +

8. RAMIZA MEMEDI

+ — +

9. IVANA ATLIJA

+ — +

10. FILIP KNEŽEVIĆ

+ — +

11. ZVONKO DUMANČIĆ

+ — +

12. DRAGAN VUČIĆ

+ — +

13. ZDRAVKO ČABRAJA

+ — +

14. RENATA VOJNOVIĆ

+ — +

15.

ĐURĐICA RADAKOVIĆ 

GROŠ

16. MARKO JELENČIĆ

+ — +

17. GLORIA TKALČIĆ

+ — +

18. MARKO KOROŠEC

+ — +

19. MLADEN KOMAZLIĆ

+ — +

Izvješće o glasanju na sjednicama - 41. sj.

Točka 2 .                          

a             b 


